**ROMÂNIA PRIMAR,**

**JUDEŢUL MUREŞ Dr. Dorin Florea**

**MUNICIPIUL TÎRGU MUREŞ**

**Biroul juridic, exproprieri, întabulări şi demolări**

**Nr. 37934/4513/08.07.2016**

**EXPUNERE DE MOTIVE**

**privind trecerea unui teren în suprafaţă de 119 mp din Tîrgu Mureş, str.Nagy Szabo Ferenc nr.2 în proprietatea Municipiului Tîrgu Mureş de la Bartha Bela şi Bartha Iren**

Prin cererea înregistrată cu nr. 37934/4513/08.07.2016 la instituţia noastră, proprietarii Bartha Bela şi Bartha Iren, şi-au exprimat intenţia de a renunţa la dreptul lor de proprietate asupra terenului situat în Tîrgu Mureş, teren intravilan în suprafaţă de 119 mp, cuprins în C.F. nr. 137159 Tîrgu Mureş, nr. Cad. 4317, conform declaraţiei autentice nr. 44/08.07.2016, precum şi PUD/PUZ aprobate şi menţionate în certificatul de urbanism.

Având în vedere cele prezentate mai sus, vă rugăm a lua act de declaraţia notarială de renunţare la dreptul de proprietate asupra terenului în suprafaţă de 119 mp, a mai sus numiţilor, pentru demararea procedurilor de trecere a acestuia în domeniul public al municipalităţii şi pe cale de consecinţă, să adoptaţi hotărârea consiliului local în temeiul articolului 889, alin 2, din Codul Civil.

**Aviz favorabil al Aviz favorabil al**

**Arhitectului Şef Administraţiei Domeniului Public**

**Arh. Daniela Miheţ Ing. Florian Moldovan**

**Şef birou juridic A.D.P.,**

**Mihai Mureşan**

Întocmit

Cristina Pop

**proiect**

**ROMÂNIA PRIMAR,**

**JUDEŢUL MUREŞ Dr. Dorin Florea**

**CONSILIUL LOCAL MUNICIPAL TÎRGU MUREŞ**

**HOTĂRÂREA nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_ 2016**

**privind trecerea unui teren în suprafaţă de 119 mp din Tîrgu Mureş, str. Nagy Szabo Ferenc nr.2 în proprietatea Municipiului Tîrgu Mureş de la Bartha Bela şi Bartha Iren**

**Consiliul local municipal Tîrgu Mures, întrunit în şedinţă ordinară de lucru**,

Văzând Expunerea de motive a Administraţiei Domeniului Public, Biroul juridic, exproprieri, întabulări şi demolări nr.37934/4513/08.07.2016, privind trecerea unui teren în suprafaţă de 119 mp din Tîrgu Mureş, str.Nagy Szabo Ferenc nr.2 în proprietatea Municipiului Tîrgu Mureş de la Bartha Bela şi Bartha Iren.

Având în vedere prevederile art. 553 alin. (2), art. 562 alin. 2 şi 889 alin. 2 din Codul Civil.

În temeiul art. 36, alin. (1), alin. (2) lit. b, alin. (4) lit. e şi f, alin. (6) lit. a pct. 13, art. 45 alin. (3) şi art. 115, alin. (1), lit. b din Legea nr. 215/2001 privind administraţia publică locală, republicată, şi art. 8 alin. (1) din Legea 213/1998 privind bunurile proprietate publică.

**H o t ă r ă ş t e:**

**Art. 1.** Se ia act de declaraţia, prin actul autentic nr. 44/08.07.2016 a proprietarilor Bartha Bela şi Bartha Iren, şi se trece în proprietatea privată a Municipiului Tîrgu Mureş, terenul în suprafaţă de 119 mp, înscris în C.F. nr.137159 Tîrgu Mureş, nr. Cad.4317, situat în Tîrgu Mureş, str.Nagy Szabo Ferenc nr.2.

**Art. 2.** Imobilul cu privire la care s-a renunţat la dreptul de proprietate, identificat la art. 1, se trece din domeniul privat, în domeniul public al Municipiului Tîrgu Mureş .

**Art. 3.** Se desemnează dl. Mureşan Vasile-Mihai, consilier juridic în cadrul Biroului juridic, exproprieri, întabulări şi demolări al Administraţiei Domeniului Public pentru depunerea documentaţiei la O.C.P.I. – Mureş în vederea înscrierii dreptului de proprietate al municipiului Tîrgu Mureş în cartea funciară pe numele acestuia.

**Art. 4.** Cu aducerea la îndeplinire a prevederilor prezentei hotărâri, se încredinţează Executivul Municipiului Tîrgu Mureş prin Direcţia Arhitect Şef, Administraţia Domeniului Public şi persoana nominalizată la art. 3.

**Art. 5**. În conformitate cu prevederile art. 19, alin. (1), lit. e din Legea nr. 340/2004, republicată privind prefectul şi instituţia prefectului şi art. 3, alin. (1) din Legea nr. 554/2004 privind legea contenciosului administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate,**

**Secretarul municipiului Tîrgu Mureş**

**Andrei Mureşan**